**DAVANJE MIŠLJENJA O PRIMENI PROPISA**

Na zahtev fizičkih ili pravnih lica, Ministarstvo unutrašnjih poslova, kao organ državne uprave, u skladu sa članom 80. Zakona o državnoj upravi („Službeni glasnik RS“, br. 79/05, 101/07, 95/10 i 99/14), daje mišljenja o primeni propisa, odnosno odredaba zakona i drugih opštih akata iz delokruga Ministarstva, u roku od 30 dana, a za šta u skladu sa Zakonom o republičkim administrativnim taksama, Tarifnim brojem 2. Tarife republičkih administrativnih taksi („Službeni glasnik RS“, br. 43/03...61/17), fizičkom licu naplaćuje iznos od 1.530,00 dinara, a pravnom licu, iznos od 12.490,00 dinara.

Ako netaksiran ili nedovoljno taksiran zahtev ili podnesak, odnosno drugi spis stigne poštom, podnosilac zahteva pozvaće se pismenom opomenom, da u roku od deset dana od dana prijema opomene, plati propisanu taksu i taksu za opomenu i upozoriće se na posledice neplaćanja takse.

Taksa se uplaćuje na propisani uplatni račun javnih prihoda. Broj računa je: 840-742221843-57, model 97, poziv na broj: kontrolni broj + šifra, svrha uplate: Republička administrativna taksa. Primalac sredstava je budžet Republike Srbije.

Za dobijanje mišljenja Ministarstva unutrašnjih poslova potrebno je da zahtev za mišljenje u pisanoj formi (sa podacima za fizičko lice: ime i prezime, adresa i mesto stanovanja i broj pošte, za pravno lice: naziv pravnog lica, adresa i mesto sedišta i broj pošte) uputite na adresu:

Ministarstvo unutrašnjih poslova, Bulevar Mihajla Pupina 2, 11070 Novi Beograd. Uz zahtev je potrebno dostaviti dokaz o uplaćenoj taksi.

Korisnici usluga: Fizička i pravna lica

Nadležna služba: Sekretarijat

Način podnošenja zahteva: Zahtev u slobodnoj formi

Uslovi/obrazloženje:

Izrada mišljenja povodom primene propisa iz delokruga Ministarstva

Adresa: Bulevar Mihajla Pupina 2, Novi Beograd

Taksa: 1.530,00 dinara za fizička lica, 12.490,00 za pravna lica

Pravni okvir: pravni sistem Republike Srbije

Broj pruženih usluga: